**Қазақстан Республикасы Цифрлық даму, инновациялар және аэроғарыш өнеркәсібі министрлігінің**

**«Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорнының бос лауазымдарына орналасу туралы хабарландыру**

Қазақстан Республикасы Цифрлық даму, инновациялар және аэроғарыш өнеркәсібі министрлігінің «Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорны «Мемлекеттік радиожиілік қызметі» шаруашылық жүргізу құқығындағы республикалық мемлекеттік кәсіпорнының (бұдан әрі – Кәсіпорын) бос лауазымына орналасуға конкурс жариялайды.

**Кәсіпорынның байланыс деректері:** Қазақстан Республикасы, 010000, Астана қаласы, А.Иманов к-сі, 13-үй, 6-қабат, 612 А кабинеті.

**Конкурс 2 кезеңмен өткізіледі:** 1-кезең тест сұрақтарына жауап беру, 2-кезең әңгімелесуден өту. Шекті мәнді жинаған, атап айтқанда 60 % дұрыс жауап берген кандидат әңгімелесу кезеңіне жіберіледі.

**Конкурс 2025 жылғы 22 сәуір (уақыты қосымша хабарланады)** Астана қаласы, А. Иманов к-сі, 13-үй, 6-қабат, 608-кабинет мекенжайы бойынша өткізіледі, анықтама телефондары: 8 (7172) 57 31 32, эл.пошта: **hr@rfs.gov.kz****.**

**Кәсіпорын қызметінің мақсаты** байланыс саласындағы мемлекеттік монополияға жататын қызметтерді жүзеге асыру.

**Конкурстың қатысушыларына қойылатын біліктілік талаптары**

|  |  |  |  |  |  |
| --- | --- | --- | --- | --- | --- |
| **№** | **Лауазымы**  | **Кәсіптік сипаттамаларға қойылатын талаптар** **(қызмет ерекшелігін көрсететін)** | **Білім бейініне қойылатын талаптар** | **Біліктілікке қойылатын****талаптар** | **Қосымша талаптардың болуы (қажет болғанда)**  |
|  | Ақпараттық қауіпсіздік жөніндегі бас инспектор | «Байланыс туралы», «Телерадио хабарларын тарату туралы» Қазақстан Республикасының Заңдарын, байланыс, телерадио хабарларын тарату саласындағы өзге де нормативтік құқықтық актілерді, Қазақстан Республикасының ақпараттық қауіпсіздігінің бірыңғай талаптарын білу. «Ақпараттандыру туралы» Қазақстан Республикасының Заңын, «Ақпараттық-коммуникациялық технологиялар және ақпараттық қауіпсіздікті қамтамасыз ету саласындағы бірыңғай талаптарды бекіту туралы» Қазақстан Республикасы Үкіметінің 2016 жылғы 20 желтоқсандағы № 832 қаулысын білу, ақпараттық қауіпсіздікті қамтамасыз ету саласындағы жалпы мәселелер. | Ақпараттық-коммуникациялық технологиялар саласында білімінің болуы  | Жоғары (немесе жоғары оқу орнынан кейінгі) білімі және кемінде 4 жыл жұмыс өтілінің болуы |  |

Конкурсқа қатысу туралы өтініштерді беру мерзімі 2025 жылғы 14 сәуірден бастап 20 сәуірді қоса алған аралықта:

1. конкурсқа қатысу туралы өтініш (1-қосымша);
2. мемлекеттік немесе орыс тілдеріндегі түйіндеме (2-қосымша);
3. еңбек кітапшасының көшірмесі.

Конкурсқа қатысушылар сонымен қатар өзінің біліміне, жұмыс тәжірибесіне, кәсіби деңгейіне қатысты қосымша ақпарат (біліктілікті арттыру, ғылыми дәрежелер мен атақтар беру туралы құжаттардың көшірмелері, ғылыми жариялымдар, алдыңғы жұмыс орнының басшылығынан ұсынымдар және т.б.) бере алады.